RAKENNUSTAPASELOSTUS  
17.05.2016  
  
**RAKENNUSKOHDE**  
Asunto Oy Jyväskylän Silva  
Kohde muodostuu kahdesta 2 kerroksisesta luhti/rivitalosta. Kohteessa on yhteensä 20 asuntoa. Jokaisella huoneistolla on oma varasto. Autokatos- ja autopaikat on sijoitettu sisäpihojen puolelle, asemapiirustuksen mukaisesti. Leikki-, viher- ja liikennealueet tehdään asemapiirustuksen mukaisesti. Jätehuoltopiste on piharakennuksen yhteydessä. Lämmönjakohuone, sähköpääkeskus ja ulkoiluväline varasto sijaitsee piharakennuksen yhteydessä. Jokaisessa asunnossa on koko huoneiston kattava vesikiertoinen lattialämmitys. Kohde sijaitsee Jyväskylässä. Osoite on Tanhukaari 23, 40520 Jyväskylä. Yhtiö rakentuu Asunto Oy:n OMISTAMALLE tontille.  
  
**PERUSTUKSET**  
Perustukset tehdään teräsbetoni- ja harkkorakenteisina, rakennesuunnitelmien mukaisesti.  
  
**ALAPOHJA JA VÄLIPOHJA**  
Alapohja ja välipohja ovat teräsbetoni- ja ontelolaattarakenteisia. rakennesuunnitelmien mukaisesti.  
  
**JULKISIVUT**  
Ulkoseinien pääasiallinen pintamateriaali on puu/ rappaus. Muut täydentävät materiaalit tehdään julkisivupiirustusten mukaisesti.  
  
**YLÄPOHJA JA VESIKATE**  
Kantavana yläpohjana on ristikkorakenteet lämmöneristyksineen. Vesikatteena on konesaumattu peltikate.   
  
**VÄLISEINÄT**   
Huoneistojen väliset seinät ovat betoniseiniä. Asuntojen sisäpuoliset seinät ovat puu- tai teräsrunkoisia kipsilevyseiniä. Pesuhuoneiden seinät vesieristetään.  
  
**IKKUNAT JA PARVEKEOVET**  
Ikkunat ovat sisään avautuvia puualumiini-ikkunoita, joissa on valkoiset sälekaihtimet. Terassi- ja parvekeovet ovat tehdastekoisia yksilehtisiä ulkopuolelta alumiinivuorattuja ja sälekaihtimilla varustettuja lasiaukollisia ovia. Ulkopuoliset ovet käsitellään värisuunnitelman mukaisesti.  
  
**OVET**  
Väliovet ovat valkoisia tehdasmaalattuja laakaovia. Huoneistojen sisäänkäyntiovet ovat tehdastekoisia ulko-ovia. Saunoissa on lasiovi.  
  
**PARVEKKEET JA TERASSIT**  
Asuntojen parvekkeet ja terassit toteutetaan pohjapiirustusten ja julkisivupiirustusten mukaisesti. Parvekevarustukseen sisältyy pistorasia ja ulkovalo.   
  
**LATTIAPÄÄLLYSTEET**  
Keittiöissä, olohuoneissa, makuhuoneissa ja vaatehuoneissa on lautalaminaatti. Eteisessä (rajatusti), pesuhuoneissa, saunoissa, wc- ja khh- tiloissa on lattialaatoitus, jonka väri on valittavissa.  
  
**SISÄSEINÄT**  
Pesuhuoneiden seinät ja erillisen wc:n kalusteseinä laatoitetaan valkoisella seinälaatalla. Keittiön kalustevälit välitila laminaatilla. Saunojen seinissä on tervaleppäpaneeli. Asuntojen betoni- ja kipsilevyseinät tasoitetaan ja maalataan maalaussuunnitelman ja huonekorttien mukaisesti valkoisella. Makuhuoneiden ja olohuoneiden yksi seinä tapetoidaan.

**SISÄKATOT**  
Saunojen ja pesuhuoneiden katot ovat tervaleppäpaneelia. Betoniset sisäkatot sekä alaslaskuihin tulevat kipsilevykatot ruiskutasoitetaan valkoisiksi.  
  
**KALUSTEET**  
Asunnoissa on tehdasvalmisteiset kalusteet erillisen kalustesuunnitelman mukaisesti. Keittiö-, wc- ja ph- tilojen kalusteet HR 4:n kalusteilla, joissa on useita väri- ja pintavaihtoehtoja. Muut kalusteet HR 2. Wc-altaiden yläpuolelle asennetaan peilikaappi. Wc-altaan alapuolelle asennetaan allaskaappi.  
  
**VARUSTEET**  
Pesuhuoneissa on erillinen kattovalaisin ja suihkuseinäke pohjakuvan mukaisesti. Asunnoissa on wc-varusteena pyyhekoukut ja wc-paperitelineet. Saunojen lauteet ja selkänoja ovat tervaleppää. Saunojen valaistus toteutetaan led-valoilla. Osassa luhtitalon pienimmissä asunnoissa on varaus Harvian Sirius elementtirakenteiselle kylpyhuonesaunalle ja se voidaan asentaa jälkikäteen. Saunasta on kuva myyntiesitteessä.

**KONEET JA LAITTEET**  
Asunnoissa on tasoon upotettava keraaminen keittotaso, kalusteisiin asennettava erillisuuni, jääkaappi ja pakastin tai yhdistelmäkaappi, astianpesukone ja varaus mikroaaltouunille. kodinkoneet ovat väriltään valkoisia. Pesuhuoneissa on tilavaraus pyykinpesukoneelle ja kuivausrummulle. Saunoissa on sähkökiuas.   
  
**PIHA**  
Tontin yhteiset oleskelualueet, istutukset, nurmialueet ja pihakäytävät sekä pihan varusteet toteutetaan asemapiirustuksen mukaisesti.  
  
**TALOTEKNIIKKA**  
Asuinrakennukset liitetään Jyväskylän Energian kaukolämpöverkkoon. Yhtiöön hankitaan kiinteistökohtainen kaapeli-tv järjestelmä. Rakennuksessa on huoneistokohtainen koneellinen, lämmöntalteenotolla varustettu tulo- ja poistoilmanvaihto, huoneistokohtainen vedenmittaus (kylmä- ja lämminvesi) ja vedenkulutusta pienentävät wc-istuimet. Rakennukseen rakennetaan laajakaista johdotus internetliittymää varten.

**HUOMAUTUKSET**  
Tämän rakennustapaselostuksen tiedot ovat alustavia ja laadittu ennakkomarkkinointia varten. Oikeus muutoksiin pidetään. Asuntokaupan sisältö ja ehdot täsmennetään lopullisissa myyntiasiakirjoissa. Perspektiivikuvan tarkoitus on havainnollistaa kohteen ulkonäköä. Se ei ole suunnitelma-asiakirja ja saattaa yksityiskohdiltaan ja väreiltään poiketa lopullisesta rakennuksesta. Mahdolliset koteloinnit ja alaslaskut sekä hormit tehdään LVIS-tekniikan vaatimassa laajuudessa. Piirustuksissa katkoviivalla esitetyt kalusteet ovat varauksia ja ne eivät sisälly asunnon hintaan. Myyjällä on oikeus vaihtaa kauppanimikkeillä mainittuja tuotteita toisen valmistajan vastaaviin tuotteisiin. Asiakkaan toivomista lisä- ja muutostöistä annamme muutostyötarjouksen.

RAKENTAJA  
Castom Oy,   
Päätekuja 1, 40500 Jyväskylä  
040 7696 243  
Jyväskylässä 17.05.2016